Title: พระราชกฤษฎีกา กำหนดเขตที่ดินที่จะทำการสำรวจเพื่อการวางและจัดทำผังเมืองรวม ในท้องที่ตำบลชิงโค ตำบลหัวเขา ตำบลสทิงหม้อ ตำบลบ่อยาง ตำบลเกาะยอ ตำบลเขารูปช้าง และตำบลพะวง อำเภอเมืองสงขลา จังหวัดสงขลา พ.ศ. 2527

พระราชกฤษฎีกา

พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลชิงโค
ตำบลหัวเขา ตำบลสทิงหม้อ ตำบลบ่อยาง
ตำบลเกาะยอ ตำบลเขารูปช้าง
และตำบลพะวง
อำเภอเมืองสงขลา
จังหวัดสงขลา
พ.ศ. ๒๕๒๗

ภูมิพลอดุลยเดช ป.ร.
ให้ไว้ ณ วันที่ ๒๓ ธันวาคม
พ.ศ. ๒๕๒๗
เป็นปีที่ ๓๙
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลชิงโค ตำบลหัวเขา ตำบลสทิงหม้อ ตำบลบ่อยาง ตำบลเกาะยอ ตำบลเขารูปช้าง
และตำบลพะวง อำเภอเมืองสงขลา จังหวัดสงขลา
เพื่อใช้เป็นแนวทางในการพัฒนาและบำรุงรักษาทรัพยากรธรรมชาติ
ภูมิประเทศที่งดงามและสภาพแวดล้อม

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลชิงโค ตำบลหัวเขา ตำบลสทิงหม้อ ตำบลบ่อยาง ตำบลเกาะยอ ตำบลเขารูปช้าง
และตำบลพะวง อำเภอเมืองสงขลา จังหวัดสงขลา พ.ศ. ๒๕๒๗

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
พระราชกฤษฎีกานี้ให้มีอายุห้าปี

มาตรา ๔ 
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕ 
เขตที่ดินที่จะทำการสำรวจเพื่อการวางและจัดทำผังเมืองรวม
ตามพระราชกฤษฎีกานี้อยู่ในท้องที่ตำบลชิงโค ตำบลหัวเขา ตำบลสทิงหม้อ ตำบลบ่อยาง
ตำบลเกาะยอ ตำบลเขารูปช้าง และตำบลพะวง อำเภอเมืองสงขลา จังหวัดสงขลา ภายในแนวเขตตามแผนที่ท้ายพระราชกฤษฎีกานี้

มาตรา ๖ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พลเอก ป.  ติณสูลานนท์
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลชิงโค
ตำบลหัวเขา ตำบลสทิงหม้อ ตำบลบ่อยาง ตำบลเกาะยอ ตำบลเขารูปข้าง และตำบลพะวง
อำเภอเมืองสงขลา จังหวัดสงขลา พ.ศ. ๒๕๒๗

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐบาลมีนโยบายที่จะพัฒนาจังหวัดสงขลา โดยมีโครงการที่จะก่อสร้างท่าเรือน้ำลึกที่ฝั่งหัวเขาแดง
ตัดถนนและสร้างสะพานผ่านเกาะยอ อำเภอเมืองสงขลา จังหวัดสงขลา
ซึ่งโครงการดังกล่าวจะมีอิทธิพลต่อพื้นที่บริเวณโดยรอบและก่อให้เกิดการพัฒนาในด้านต่างๆ
สมควรวางและจัดทำผังเมืองรวมเพื่อใช้เป็นแนวทางในการพัฒนาด้านการใช้ประโยชน์ในทรัพย์สิน
การคมนาคมและการขนส่ง การสาธารณูปโภค บริการสาธารณะ และสภาพแวดล้อม
โดยคำนึงถึงการบำรุงรักษาทรัพยากรธรรมชาติ
ภูมิประเทศที่งดงามหรือมีคุณค่าในทางธรรมชาติ
ดังนั้นเพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว  จึงจำเป็นต้องตราพระราชกฤษฎีกานี้

นันติญา/พิมพ์
๑๘
ตุลาคม ๒๕๕๐
ฐิติพงษ์/ตรวจ
๑๓
พฤศจิกายน ๒๕๕๐

วิภา/ปรับปรุง
๓ สิงหาคม ๒๕๕๘

[๑] ราชกิจจานุเบกษา
เล่ม ๑๐๑/ตอนที่ ๑๙๖/ฉบับพิเศษ หน้า ๑๒/๒๘ ธันวาคม ๒๕๒๗